Ringve Musikkmuseum

Ringve Musikkmuseum er Norges nasjonale museum for musikk og musikkinstrumenter og en av de gamle lystgårdene på Lade like utenfor Trondheim sentrum. Ringve er et av museene som inngår i Museene i Sør-Trøndelag (MiST). 

Museet ble åpnet for publikum 11. oktober 1952,Sissel Guttormsen: "Ringve - en annen verden", Trondheim, 2005, s. 57. og bygger på grunnleggeren Victoria Bachkes private samlinger. Ringve har i dag en instrumentsamling som omfatter ca. http://ringve.no/samlingene musikkinstrumenter fra hele verden. Noen av instrumentene brukes aktivt i formidlingen. Under en brann sommeren 2015 gikk imidlertid to klaverinstrumenter tapt, og det ble betydelige skader på deler av bygningsmassen.Museumsdirektøren: – Vanskelig å erstatte de tapte verdiene vg.no (3. august 2015) Takket være et vanntåkeanlegg ble skadene begrenset. Bygningene på Ringve representerer fire århundrer i gårdens historie, og den eldste bygningen kan dateres tilbake til 1700-tallet.Sissel Guttormsen: "Ringve - en annen verden", Trondheim, 2005, s. 32. Ringve gård var eid av familien Wessel, hvor sjøhelten Peter Wessel Tordenskiold bodde i deler av barndommen sin. Ringve botaniske hage på 130 dekar omkranser bygningene,http://ringve.no/besok/hage og drives av Vitenskapsmuseet ved Norges teknisk-naturvitenskapelige universitet (NTNU). 

Victoria Bachkes svigerfar, Anton Sophus Bachke kjøpte gården i 1878.http://ringve.no/historie. Ringve Musikkmuseum Grunnleggeren Victoria Bachke ble etterfulgt av Jan Voigt som direktør i 1963, av Søren Hjorth i 1994, av Peter Andreas Kjeldsberg i 1997, av Ivar Roger Hansen i 2014 og av Arnfinn Stendahl Rokne i 2020. https://www.nt24.no/arnfinn-far-ny-direktorjobb/s/5-120-15544

Ringve Musikkmuseum og Rockheim – Det nasjonale museet for populærmusikk er et museum med en felles organisasjon fra 1. januar 2021. Museet består av to besøkssteder i Trondheim med hver sin tydelige faglige identitet som Ringve og Rockheim.

Utstillinger
Ringve har to faste utstillinger, «Hovedbygningen» og «Instrumentgalleriet Lydspor». Hovedbygningen med interiører fra 1880-årene er ramme for omvisninger med musikkdemonstrasjoner i sommerhalvåret, der guidene spiller musikk på et utvalg av instrumentene. Instrumentsamlingen er tilgjengelig hele året. I tillegg er det skiftende utstillinger i Kjeldsbergsalen.

 Samlinger 
Ringve har i dag en instrumentsamling som omfatter ca. 2000 musikkinstrumenter fra hele verden. Av disse er omkring 700 såkalte klassiske europeiske instrumenter, dertil europeiske og ikke-europeiske tradisjonelle instrumenter. Samlingen kan ses på Digitalt Museum. 

 Direktører ved Ringve musikkmuseum 

 Victoria Bachke (1952-1963)
 Jan Voigt (1963-1993).
 Søren Hjorth (1994-1997)
 Peter Andreas Kjeldsberg (1997-2014)
 Ivar Roger Hansen (2014-2020)
 Arnfinn Stendahl Rokne (2020-)

Billedgalleri

 Fotnoter og referanser 

Eksterne lenker

 Kart over Ringve botaniske hage
 Victoria Bachke



Kategori:Museer i Trondheim
Kategori:Musikkhistoriske museer
Kategori:Gårder i Trondheim
Kategori:Østbyen (Trondheim)
Kategori:Kulturminner i Trondheim
Kategori:Museer etablert i 1952
Kategori:Lade